ઈન્ટરનેશનલ ડેસ્કઃ વડાપ્રધાન નરેન્દ્ર મોદી 24થી 30 સપ્ટેમ્બર સુધી અમેરિકાના પ્રવાસે જઈ રહ્યાં છે. જે દરમિયાન તેમને ભારે વિરોધનો સામનો કરવો પડે એવા સંજોગો વર્તાઈ રહ્યાં છે. ગુજરાતમાં પાટીદાર અનામત આંદોલન દરમિયાન આચરવામાં આવેલા પોલીસ દમનના વિરોધરૂપે અમેરિકામાં રહેતા પટેલો વિરોધ નોંધાવાના છે. તેમા હવે વધુ એક નામ ઉમેરાયું છે. ‘અલાઈઅન્સ ફોર જસ્ટીસ એન્ડ અકાઉન્ટીબિલીટી’ નામનું સંગઠન 27મીએ સેનો જોસમાં SAP સેન્ટર બહાર મોદીના કાર્યક્રમ વખતે વિરોધ કરવાનું છે. ભારતમાં પ્રસરી રહેલો હિંદુવાદ, માનવાધિકારનું હનન, લઘુમતીનું શોષણ, દલિત-આદિવાસીઓને થઈ રહેલા અન્યાય જેવા મુદ્દાઓ લઈને વિરોધ કરવામાં આવશે. સંગઠને મોદીને વડાપ્રધાન તરીકે નિષ્ફળ ગણાવતા modifail.com નામે વેબસાઈટ પણ બનાવી છે. જેને આધારે અહીં મોદીનો રિપોર્ટ કાર્ડ રજુ કરાઈ રહ્યો છે.